ག་རྒྱ་སྐར་མའི་དྲུང་ནས་ག་རྒྱ་འགྲམ་ནག་གི་ནོར་སྐལ་དང་བཀའ་འགྱུར་དཔེ་མཆོད་རྟེན་གསུམ་རྣམས་གདན་དྲངས་ཚུལ་གྱི་སྐོར་རྣམས་ཁྱུང་སྤྲུལ་རིན་པོ་ཆེའི་དངོས་སློབ་མཁས་མཆོག་རྡོ་རྗེ་དང་ག་གཟི་ཚེ་རིང་དབང་རྒྱལ་ཁོང་རྣམ་པ་གཉིས་ལ་བཀའ་འདྲི་ཞུས་པའི་སྐབས་སུ་གསུངས་པ་རྣམས་འདིར་ཕྱོགས་བསྡུས་ནས་གླེང་བར་བྱའོ།མཁས་མཆོག་རྡོ་རྗེའི་གསུངས་པ་ལྟར་ན།ཕྱི་ལོ་༡༩༣༦ལོར་ག་རྒྱ་ཚང་ནས་བཀའ་བརྟེན་ཆ་ཚང་སོགས་རྟེན་མཆོད་གྱ་ནོམ་གཡག་རྒྱབ་སུམ་ཅུ་སོ་ལྔ་འགེལ་ཁལ་སྒ་སྟན་བཅས་ཆ་འགྲིག་སྐྱེལ་མཁན་མི་གཉིས་དང་གྲྭ་པ་གཉིས་བཅས་བཞི་ལ་ལྟོ་གོས་གྲ་འགྲིགས་བསྐུར་བརྫང་གནང་མཁན་ནི་ཡབ་ག་རྒྱ་བསྟན་དར་ཡིན་པ་དང་།རྒན་དཔལ་ཚུལ་གྱིས་ག་རྒྱ་སྐར་མའི་དྲུང་ནས་ག་རྒྱ་འགྲམ་ནག་གི་ནོར་སྐལ་སོགས་གདན་དྲངས་པ་ནི་ཕྱིས་སུ་ཧ་སག་ཁཱ་པ་ཇག་པ་མེ་ཁག་བརྒྱད་བརྒྱ་ལྷག་བསྐོར་སྟོདཁུལ་སླེབས་ཏེ་རྟ་གཡག་ནོར་ལུག་དངོས་རྫས་ཅ་ལག་ཟས་གོས་ཀུན་འཕྲོག་མི་བསད་ནོར་འཁྱེར་བྱས་སྐབས་རང་གི་དགོན་པ་གཏོར་བཤིག་ཚད་མེད་བཏང་ནས་ཕལ་ཆེར་བརླག་པའི་རྗེས་ཀྱི་བྱུང་བ་ཞིག་ཡིན་པར་བཤད།ཁྱུང་སྤྲུལ་རིན་པོ་ཆེའི་རྣམ་ཐར་ལས།དེ་མཉམ་ག་རྒྱ་ཚང་ལ་བཀའ་འགྱུར་སོགས་དཔེ་མཆོད་རྟེན་གསུམ་ཡར་བསྐུར་དགོས་ལུགས་ཡི་གེ་བཏང་།་རྗེས་སུ་གཏིང་བསྐུལ་ཞུ་མི་རང་སློབ་གྲྭ་པ་གཉིས་བཏང་བཅས་གསལ་ཡོད།བསྐུལ་མི་ཞུ་མི་གྲྭ་པ་གཉིས་ནི།སྡེ་དགེ་ལྷ་ཐོག་པ་དང་།མཐའ་བྲལ་བྲལ་རྡོ་རྗེ་གཉིས་རེད་གསུངས་བྱུང་།